16 Go potlaka ga metlha e re tshelang mo go yone go gatelelwa mo mafokong ano a boporofeti jo bo tlhotlheleditsweng jo bo mo go Tshenolo 17:10. Kgosi ya bosupa, Mmuso wa Maesemane le Maamerika, e simolotse go busa. Re bala jaana ka yone: “Fa [kgosi ya bosupa] e goroga e tla nna lobakanyana.” Go tla go fitlha jaanong, “lobakanyana” lo tshwanetse lwa bo lo le gaufi le go fela. Moporofeti Habakuke o ne a re tlhomamisetsa jaana malebana le bokhutlo jwa tsamaiso eno e e boikepo: “Ponatshegelo e sa ntse e na le nako e e tlhomilweng . . . Nna o e lebeletse; gonne ruri e tla diragala. Ga e kitla e tla morago ga nako.”—Hab. 2:3. Fa nako e ntse e ya, go ne go setse go le motlhofo gore ke gane ditshono tsa tiro tse ke neng ke di fiwa. Mme fa ke lebane le teko kgotsa ke raelesega, go bona rre a na le rona kwa paradaiseng e ntle go ne go nonotsha tsholofelo ya me le boikemisetso jwa me jwa go tswelela ke direla Jehofa.